stanford-oval/wikipedia huggingface dataset:
Tellu Turkka
Diskografia

Hedningarna
Kaksi (1992)
Trä (1994)
Liisa Matveisen kanssa
Mateli (1999)
Vienan naisia (2011)
Soolo
Pähkinänsydän (1999; lastenmusiikkia)
Piniartut
Piniartut (2001; Tellu myös tuotti tämän levyn)
Tallari
Virtaa (1999)
Mieron tammat (2002)
Runolaulutanssit (2003)
Suden aika
Suden Aika (1996)
Etsijä (2004)
Unta (2006)
At War with Satan

| At War with Satan Venom |
| --- | --- | --- |

Studioalbumin tiedot
 Julkaistu: huhtikuu 1984
 Tuottaja(t): Keith Nichol
 Tyylilaji: thrash metal, black metal, NWOBHM
 Kesto: 39.45
 Levy-yhtiö: Neat Records
Muut kannet
 Vuoden 1984 kuvalevy.
Venomin muut julkaisut
| Black Metal 1982 | At War with Satan 1984 | Possessed 1985 |
At War with Satan on englantilaisen äärimetalliyhtye Venomin kolmas albumi, ja se julkaistiin vuonna 1984. Se tunnetaan varsinkin nimiraidastaan, joka on koko A-puolen mittainen moniosainen sävellys. Kitaristi Jeffrey ”Mantas” Dunnin panos oli pienempi kuin yhtyeen kahdella ensimmäisellä albumilla. Sen sijaan albumin tyyli ja tematiikka olivat basisti-laulaja Conrad ”Cronos” Lantin yritys jäljitellä Rushin tuotantoa ja erityisesti albumia 2112. Venom loittoni varhaistuotantonsa raa’asta ja yksinkertaisesta tyylistä, mikä Dunnin mukaan oli tietoinen yritys olla ”jotakin hienompaa ja parempaa”. Tässä yhtye onnistui vain osittain, sillä sekä kriitikot että yhtyeen jäsenet ovat suhtautuneet At War with Sataniin ristiriitaisesti. Myyntiluvut olivat kohtuullisen hyvät, mutta albumista ei tullut toivottua kaupallista läpimurtoa.
Albumin vaiheet

Vuonna 1983 brittiläisen heavy metalin uusi aalto oli edelleen marginaalinen tyylilaji, jota valtavirran musiikkilehdistö ei liiemmin arvostanut. Venomin jäsenten soittotekninen osaaminen oli vaatimatonta, ja monet suhtautuivat heihin lahjattomina möykkääjinä. Yhtyeen saatanallinen imago ja šokeeraava musiikki toivat sille kuitenkin mainetta hevarien keskuudessa, ja asianharrastajat odottivat innolla yhtyeen kolmatta albumia.
Yhtyeen aiemmista levyistä poiketen At War with Satan oli konseptialbumi. Teema oli tosin enimmäkseen näkyvillä A-puolen ainoassa kappaleessa ”At War with Satan”. Useampi kriitikko on spekuloinut, että aiempaa kunnianhimoisemmalla musiikilla yhtye yritti uudistaa julkisuuskuvaansa ja osoittaa teknistä kyvykkyyttään. Vuoden 2008 haastattelussa yhtyeen laulaja-basisti Conrad ”Cronos” Lant kuitenkin kiisti tämän ja sanoi yksinkertaisesti halunneensa tehdä suuresti ihailemansa Rushin tyylistä musiikkia. Erityisen tärkeä esikuva oli Rushin albumi 2112. Kitaristi Jeffrey ”Mantas” Dunn sen sijaan muisteli vuonna 2019: ”Meistä tuli liian isoja liian nopeasti, eikä mikään ollut enää entisellään. – – Henkilökemiat muuttuivat ja egot kasvoivat turhan suuriksi… Vuonna 1984 Venom ei enää ollut se sama räävitön, mitään suunnittelematon räyhäkolmikko Newcastlesta, vaan halusimme tietoisesti olla jotakin hienompaa ja parempaa. No, sellainen ei sopinut Venomille.” Dunn olikin harkinnut jättävänsä yhtyeen jo ennen At War with Satanin äänityksiä.
Äänityksiä varten yhtye halusi studioon muutoksia. Rumpuja varten rakennettiin konserttisaleja jäljittelevä tila, jotta ne kuulostaisivat mahdollisimman äänekkäältä. Tuottajana toimi Keith Nichol. Neat Records julkaisi albumin huhtikuussa 1984. Vinyylilevyn kannet oli suunniteltu niin, että avattuina ne näyttivät nahkakantiselta kirjalta. Mukana oli neljäsivuinen sanoitusvihkonen, ja 10 000 ensimmäisen levyn mukana tuli juliste. Lisäksi julkaistiin rajoitettu kuvalevypainos. Äänilevyn kanssa oli tarkoitus julkaista Lantin kirjoittama noin satasivuinen kirja nimeltä The Book of Armageddon. Se olisi sisältänyt koko tarinan proosamuodossa, mutta suunnitelma ei toteutunut.
”Warhead” ilmestyi singlenä pian At War with Satanin jälkeen. Kappaletta ei ollut albumilla, mutta se sai albumiraitoja enemmän näkyvyyttä, kun BBC:n tiskijukka Mike Read soitti sen huumorimielessä Radio Onen aamuohjelmassa.
Musiikki

Welcome to Hellin ja Black Metalin musiikki oli ollut lähes kokonaan Dunnin säveltämää. At War with Satanin hän sävelsi yhdessä Lantin kanssa, ”mutta vaikka minäkin rakastin Rushia yli kaiken, niin kyllähän albumi oli silti Cronosin trippi kohti Rushin 2112-konseptilevyn tunnelmaa. Ei niinkään musiikillisesti, mutta monilla muilla tasoilla.”
Koko A-puolen mittainen ”At War with Satan” on yhtyeen aiempiä sävellyksiä monimutkaisempi ja teknisesti haastavampi. Siinä on esimerkiksi äkillisiä tempon ja tunnelman muutoksia. Säkeistöjen ja kertosäkeiden vuorottelun sijaan erilaiset riffit seuraavat toisiaan ilman toistuvaa rakennetta. Venom oli yksi ensimmäisistä metalliyhtyeistä, jotka julkaisivat koko LP-levyn puoliskon mittaisen kappaleen; aiemmin vastaavia albumeja olivat levyttäneet lähinnä progressiivisen rockin yhtyeet. Sanoitus kertoo Helvetin kapinasta Taivasta vastaan, ja Jumala itse joutuu Helvettiin. Yksi tarinan keskeisistä hahmoista on Abaddon, joka oli myös yhtyeen rumpalin Anthony Brayn taiteilijanimi. Lant oli aloittanut ”At War with Satanin” tarinan kirjoittamisen jo kouluikäisenä. Tarinassa on vaikutteita niin Ilmestyskirjasta ja Kadotetusta paratiisista kuin postmoderneista kauhuelokuvista ja pulp-kirjallisuudestakin. Lantin mukaan kappaleen nimi oli tarkoituksellisen epämääräinen. Sen voi tulkita tarkoittavan joko Saatanan rinnalla sotimista tai sotaa Saatanaa vastaan.
B-puolella on kuusi lyhyttä ja hyökkäävää kappaletta, jotka edustavat perinteisempää Venom-musiikkia. Useimpien pituus on noin 2–3 minuuttia. ”Rip Ride” muistuttaa tyyliltään Motörheadia, kun taas ”Stand Up And Be Counted” oli konserteissa yleisön huudatuskappale. Sanoitukset käsittelevät esimerkiksi maailmanloppua ja naisia. Päätösraita ”Aaaaaarrghh” on humoristinen kappale, joka koostuu epämääräisestä metelistä ja huutamisesta.
2000-luvun uusintapainoksilla on lisämateriaalina yhtyeen singlejä At War with Satanin ajoilta. ”Warhead”-singlellä oli kaksi B-puolta, samoin vuoden 1985 singlellä ”Manitou”. Lisäksi mukana on TV-mainoksia, joissa kerrotaan yhtyeen nauttivan ”hänen saatanallisen majesteettinsa” hyväksyntää.
Vastaanotto

At War with Satan nousi Britannian albumilistan sijalle 64, mikä oli Venomin ensimmäinen ja paras listasijoitus kotimaassaan. Kohtuullisista myyntiluvuista huolimatta albumi ei ollut yhtyeen toivoma kaupallinen läpimurto. Pikemminkin Venom joutui yhä voimakkaammin innoittamiensa uuden sukupolven thrash-yhtyeiden haastamaksi. Aikalaisarviot olivat kuitenkin myönteisiä. Sounds-lehden Garry Bushell kehui ”At War with Satania” Venomin siihen mennessä suurimmaksi saavutukseksi ja ennusti kappaleen jäävän heavy metalin historiaan ”as the ultimate headbang”. Melody Makerin Neil Jeffries puolestaan katsoi albumin todistavan, että Venom oli maailman paras heavy metal -yhtye. Kerrang!-lehden toimituskunnassa yleinen mielipide oli, että albumi olisi voinut olla paljon enemmän: Venom oli uransa risteyskohdassa ja sen olisi pitänyt ottaa aimo harppaus eteenpäin, mutta tähän se ei aivan kyennyt.
At War with Satanin jälkimaine on ollut ristiriitainen. Kerrang!-albumioppaan mukaan nimiraita tuottaa pettymyksen progressiivista rockia kaipaaville, sillä kappale on tuskin muuta kuin tyypillistä ”Venom-mökää” (Venom noise explosion) 15 minuutin mittaan venytettynä. Kaikesta huolimatta At War with Satan on arvion mukaan yhtyeen viimeinen aidosti merkittävä albumi, ”likaista, saatanallista meteliä”. Malcolm Domen mukaan At War with Satan oli ”odottamaton riemuvoitto”, joka sisälsi eräitä Venomin hienoimmista kappaleista. B-puolen ”Cry Wolf” on Domen mukaan osoitus aiempaa kypsemmästä Venomista, joka ei kuitenkaan ollut menettänyt alkukantaista voimaansa. Allmusicin Eduardo Rivadavian mielestä nimikappale oli epätoivoinen yritys hankkia kriitikkojen kunnioitus, mutta yhtyeen taidot eivät olleet haasteen veroiset, joten lopputuloksena oli ”turvonnut magnum opus”. B-puolen kompaktit ja raivoisat kappaleet miellyttävät Rivadaviaa enemmän. Hän kehuu myös CD-uusintapainoksen bonuskappaleita, joista monet ovat selvästi alkuperäisiä albumiraitoja parempia. Uusintapainos saa arvosanaksi neljä tähteä viidestä mahdollisesta. Imperiumin Janne Peltonen kirjoittaa: ”Liki 20 minuuttinen [sic] nimibiisi jyrää vastustamattomasti. Useasta osasta kokoonkudottu teos pysyy ällistyttävästi kasassa.” B-puoli sen sijaan ”antoi jo viitteitä siitä, että Venomin paukut alkavat loppua.” Myös Peltosen mielestä At War with Satanin aikaiset singlet ”Lady Lust”, ”Warhead” ja ”Seven Gates of Hell” olivat albumiraitoja parempia. About.comin Chad Bowarin mukaan At War with Satan on ”kaiken järjen ja logiikan vastainen” albumi, mutta samalla kaikessa yliampuvassa melodraamassaan toimiva.
Aikalaisarvioissa tuottaja Keith Nicholia arvosteltiin kyvyttömyydestä tuoda ”At War with Satanin” äänimaailmaan sen kaipaamaa syvyyttä. Myöhemmät arviot ovat suhtautuneet Nicholiin myönteisemmin. Metal Reviews -sivuston arvostelun mukaan Venomin varhaisten albumien tuotantoarvot olivat ylipäätään heikot: ”Basso oli kovemmalla kuin kitara, äänimaailma ohut ja diskanttinen. Rummut kuulostivat siltä, kuin joku olisi hakannut tyynykasaa. Mutta Welcome to Helliin ja Black Metaliin verrattuna [At War with Satan] oli iso parannus.”
Julkaisun jälkeen

At War with Satan ilmestyessä Parents Music Resource Centerin kaltaiset konservatiivijärjestöt vastustivat yhä äänekkäämmin loukkaaviksi koettuja rock-yhtyeitä. Oikeustoimien pelossa brittiläinen HMV-myymäläketju veti albumin myynnistä. Odotettua heikomman myynnin myötä Venomin maailmanvalloitushaaveet päättyivät, ja yhtyeen ilmapiiri oli turhautunut. Lantin mukaan nimikappaleen vastaanotto oli fanien keskuudessa huono, sillä metallimusiikin harrastajat pitivät Venomin perinteisestä tyylistä, johon yhtyeen seuraava albumi Possessed sitten palasikin. Se jäi kuitenkin taiteellisesti epäonnistuneeksi kokonaisuudeksi, sillä yhtyeen huono ilmapiiri ja Dunnin motivaatio-ongelmat tekivät harjoittelemisesta vaikeaa.
At War with Satanin levyttänyt kokoonpano ei koskaan soittanut nimikappaletta konserteissa. Dunn mainitsi 2019, ettei ole kuunnellut albumia vuosikausiin: ”Mielestäni [se] on hyvä levy mutta en pidä sitä erinomaisena. Se ei ole yhtä hyvä kuin Welcome to Hell ja Black Metal.” Lant sen sijaan on At War with Satanista hyvin ylpeä:
»Mikään vitun bändi ei ole tehnyt ”At War with Satanin” kaltaista biisiä! Ja Venom ei muka osaa soittaa! Kuka muu pystyisi tekemään ”At War with Satanin”? Ei kukaan... paitsi Rush.» 
(Conrad ”Cronos” Lant, 2011.)
Kappaleet

| --- | --- |
 A-puoli At War with Satan – 19.57 B-puoli Rip Ride – 3.09   Genocide – 2.59  Cry Wolf – 4.20  Stand Up (and Be Counted) – 3.32  Women, Leather and Hell – 3.21  Aaaaaarrghh – 2.25 :  Vuoden 2002 uusintapainoksen bonuskappaleet At War with Satan (TV Spots) – 1.05   Warhead (12" version) – 3.40  Lady Lust – 2.48  Seven Gates of Hell – 5.28  Manitou (12" version) – 4.42  Woman (12" version) – 2.56  Dead of Night (12" version) – 4.09  Manitou (Abbey Road Uncut Mix) – 4.49
Kokoonpano

Cronos – bassokitara, laulu
Mantas – kitara
Abaddon – rummut
Aiheesta muualla

At War with Satan Discogsissa. (englanniksi)
Albumi At War with Satan Encyclopaedia Metallum -sivustolla (englanniksi)
Venom
| --- | --- |
Studioalbumit:   Welcome to Hell  Black Metal  At War with Satan  Possessed  Calm Before the Storm  Prime Evil  Temples of Ice  The Waste Lands  Cast in Stone  Resurrection  Metal Black  Hell  Fallen Angels  From the Very Depths  Storm the Gates 
Livealbumit:   Official Bootleg  Eine Kleine Nachtmusik  Second Coming (Live at Dynamo 1996)  Bitten  Witching Hour  Live from the Hammersmith Odeon Theatre 
Kokoelmat:   From Hell to the Unknown...  The Singles 80–86  Acid Queen  In Memorium  The Book of Armageddon  Kissing the Beast  Leave Me in Hell  Skeletons in the Closet  Old, New, Borrowed and Blue  Black Reign  From Heaven to the Unknown  New Live & Rare  Buried Alive  The Collection  The Court of Death  The Venom Archive  Greatest Hits & More  Darkest Hour  Kissing the Beast  Lay Down Your Soul!  In League with Satan  Witching Hour – The Best of Venom  The Seven Gates of Hell – Singles 1980-1985  MMV  In Nomine Satanas – The Neat Anthology (40 Years in Sodom)  Sons of Satan: Rare and Unreleased 
EP:t:   Canadian Assault  American Assault  French Assault  Hell at Hammersmith – Alive in 85  Scandinavian Assault  Japanese Assault  German Assault  Tear Your Soul Apart  Venom ’96  100 Miles to Hell
Teflon Brothersin diskografia

| Julkaisut |
| --- | --- | --- |
| ↙Studioalbumit | 6 |  |
| ↙Singlet | 46 |  |
| ↙Musiikkivideot | 23 |  |
Teflon Brothers -yhtyeen diskografia.
Albumit

| Nimi | Julkaisuvuosi | Levy-yhtiö | Listasijoitukset |
| --- | --- | --- | --- |
| "T" | 2009 | Monsp Records / Yellow Mic | 26 |
| "© " | 2010 | Monsp Records / Yellow Mic | 26 |
| "Valkoisten dyynien ratsastajat" | 2013 | Johanna Kustannus | - |
| "Isänpäivä" | 2014 | Johanna Kustannus / Universal Music | 25 |
| "Circus" | 2017 | Johanna Kustannus | 4 |
| "Loppuunmyyty" | 2021 | Universal Music |  |
Mixtapet

| Nimi | Julkaisuvuosi | Levy-yhtiö | Listasijoitukset |
| --- | --- | --- | --- |
| "Iso Hätä (mixtape)" | 2010 | Monsp Records | - |
Singlet

| Vuosi | Single | Albumi | Listasijoitukset |
| --- | --- | --- | --- |
| 2006 | "Matkal Kotiin" |  |  |
| 2009 | "Vexi Oli Velkaa" | T |  |
| 2009 | "Viimeinen Puritaani" | T |  |
| 2011 | "Erkkaa Lapaan" |  |  |
| 2012 | "Poimunopeus" |  |  |
| 2012 | "Lähestymiskieloja" |  |  |
| 2012 | "Seksikkäin Jäbä" |  |  |
| 2013 | "Jee Jee" |  |  |
| 2013 | "Pidä Itsesi Miehenä" |  |  |
| 2014 | "Kärpästen Juhlat Pt.2" |  |  |
| 2014 | "Kendo Anthem" |  |  |
| 2014 | "Maradona" |  |  |
| 2014 | "Isänpäivälaulu" |  |  |
| 2015 | "Pämppää" |  |  |
| 2015 | "Ay Ay Ay" |  |  |
| 2015 | "Juuston Katolle" |  |  |
| 2016 | "Lähiöunelmii" |  |  |
| 2016 | "Hubba Bubba" |  |  |
| 2016 | "Meijän Biisi" |  |  |
| 2016 | "RIO OHOI!" |  |  |
| 2016 | "Siivet" |  |  |
| 2017 | "Arvon Leidit" |  |  |
| 2017 | "Tukholman Syndrooma" |  |  |
| 2017 | "Manteli" |  |  |
| 2018 | "Maradona -En Espanol" |  |  |
| 2018 | "Perutaan Häät" |  |  |
| 2018 | "Kuka Antais Pukille" |  |  |
| 2018 | "Harmaa Rinne" |  |  |
| 2019 | "Marijuana" |  |  |
| 2019 | "Juhannussimaa" |  |  |
| 2019 | "Tee Mulle Joulu" |  |  |
| 2020 | "Lauantaipussi" |  |  |
| 2020 | "Bakara" |  |  |
| 2021 | "I Love You" (feat. Pandora) |  |  |
| 2021 | "Ilmaston muutos" (feat. Emma Gun) |  |  |
| 2021 | "Kahvimaito" |  |  |
| 2021 | "Munatoti" (feat. Spekti & Petri Nygård) |  |  |
| 2021 | "Just Do It" (Oku Luukkanen feat. Teflon Brothers & Günther) |  |  |
| 2022 | "Morjensta pöytään!" |  |  |
| 2022 | "Eesti (On My Mind)" (feat. Märkä-Simo & Juice Leskinen) |  |  |
| 2022 | "Nautin elämästä" (Portion Boys & Teflon Brothers) |  |  |
| 2022 | "Vituiks Män" (Roope Salminen & Koirat feat. Teflon Brothers & Stig) |  |  |
| 2023 | "Myrskyn jälkeen" (feat. Poju) |  |  |
| 2023 | "Oispa Gasellit" |  |  |
| 2024 | "Mikkeli Mielessäin" (Katariina Juselius feat. Teflon Brothers) |  |  |
| 2024 | "Morsian joka sormelle" |  |  |
Musiikkivideot

Matkal kotiin (ohjaus Heikki Kuula)
Vexi oli velkaa (ohjaus Heikki Kuula & Pyhimys)
Viimeinen puritaani (ohjaus Heikki Kuula & Pyhimys)
Hikoilen ku raiskaaja (ohjaus Pyhimys & Heikki Kuula)
Veljee ei voi valita (ohjaus Pyhimys)
Hoodilammas (mukana Juju, ohjaus SukiSuki & Gushmann)
Skippaa duunit (ohjaus Ruudolf)
Poimunopeus (tuotanto Sankarimedia Oy)
Toukasta eroon (2012)
Seksikkäin jäbä (mukana Stig & Meiju Suvas, 2012)
Seksikkäin jäbä (Mötley RMX) Xcovered (mukana Stig & Meiju Suvas, 2013)
Jee jee (mukana Mira Luoti, 2013)
Tuusula mielessäin (Matti Nykänen mukana Teflon Brothers, 2013)
Pidä itsesi miehenä (mukana Olavi Uusivirta, 2013)
Kärpästen juhlat (osa 2) (2014)
Maradona (kesä '86) (2014)
Isänpäivälaulu (mukana Juno, 2014)
Pämppää (mukana Sahamies, 2015)
Ay Ay Ay (mukana Tango-Teemu, 2015)
Posin kautta (2015)
Juusto katolle (mukana Setä Tamu, 2015)
Lähiöunelmii (mukana Mariska, 2016)
"Eesti (On My Mind)" (feat. Märkä-Simo & Juice Leskinen, 2022)
Thompson (Kanada)

| Thompson |
| --- | --- |
 Thompsonin sijainti Manitobassa
Valtio:  Kanada
Provinssi:  Manitoba
Alue:  Pohjoinen alue
Pinta-ala:  
 – Maa:  17,18 km²
Väkiluku (2009):  12 829
 – Väestötiheys:  746,9 as./km²
Lempinimi::  The Hub of the North
 
 www.thompson.ca 
Infobox OKVirheellinen NIMI-arvo: 
Thompson on Manitoban provinssin pohjoisosan suurin kaupunki Kanadassa. Se  sijaitsee 739 kilometriä pohjoiseen Winnipegistä ja 396 kilometriä koilliseen Flin Flonista. Vuoden 2009 väestönlaskennassa kaupungin asukasluku oli 12 829.
Historia

Kaupungin moderni historia alkoi 4. helmikuuta 1956, kun kaupungin läheltä löydettiin rikas malmiesiintymä. Esiintymän löytymistä seurasi kymmenen vuoden ajan kestänyt kaivostoiminta. Inco Limited allekirjoitti Manitoban hallituksen kanssa sopimuksen, jonka mukaan yhtiö rakentaisi kaivoksen, tehtaan, sulattamon ja jalostamon kaupungin palveluiden ohella. Sopimuksessa määriteltiin myös, että yhtiö oli velvollinen avustamaan rahallisesti Kelseyn sähkövoimalaa sekä Thompsoniin rakennettavaa rautatieosuutta. Kaupunki on nimetty kaivosyhtiön hallituksen puheenjohtajan, John F. Thompsonin mukaan. Kaupunki siitä tuli virallisesti 1970, kun sen asukasluku ylitti 20 000 henkeä, ja kaupunkioikeudet se sai kuningatar Elisabet toisen läsnä ollessa. Kaivostoiminnan hiipumisen myötä väkiluku laski, tasaantuen noin 14 000 henkeen. Kaupungista tuli kuitenkin alueen kaupan ja politiikan keskus, ja se sai lempinimekseen The Hub of the North.
Teollisuus ja liikenne

Tärkein teollisuuden ala on kaivosteollisuus, tärkeimpänä kaivannaisena nikkeli. Kaupungissa on useita kansallisten, paikallishallinnollisten sekä alkuperäiskansojen asianhoitajien toimipisteitä. Siellä on myös useita suuria kauppaliikkeitä.
Thompsonin lentoasema on Manitoban kolmanneksi vilkkain lentoasema. Kaupunkiin johtaa sivurata The Pas'n ja Churchillin väliseltä Hudson Bay Railwayn omistamalta rataosalta. Sivuradan pituus on noin 50 kilometriä, ja sillä on sekä tavara- että henkilöliikennettä. Henkilöliikenteestä vastaa VIA Rail Canada. Kaupunkiin johtaa myös Winnipegistä alkava Manitoba Provincial Highway 6 -maantie.
Koulutus

Paikallinen Mystery Laken koulupiiri käsittää kuusi peruskoulua sekä yhden high schoolin. Kaupungissa on tarjolla koulutusta myös ranskan sekä creen kielillä. Creenkielinen opetus alkaa peruskoulun ensimmäiseltä luokalta, ja sitä on tarjolla aina high school -tasolle saakka.
Thompsonissa sijaitsee myös kaksi University College of the Northin pääkampusta, sekä Manitoban yliopiston sosiaalityön paikallisosasto.
Aiheesta muualla

City of Thompson tourism site
Thompson's Restaurants (Food Inc)
Official website of R.D. Parker Collegiate (Arkistoitu – Internet Archive)
Kuvia tai muita tiedostoja aiheesta Thompson Wikimedia Commonsissa
Tim Follin

Tim Follin (s. 19. joulukuuta 1970) on brittiläinen pelimusiikin säveltäjä.
Follin kiinnostui äänen tuottamisesta ohjelmallisesti ZX Spectrumilla kouluaikana ja hänen isoveljensä Mike Follin oli kiinnostunut tekemään pelejä. Ensimmäinen peli, jossa oli Timin musiikkia oli Miken peli Subterranean Stryker. Myös muut pelejä tekevät kuten Stephen Tatlock halusivat hänen tekevän musiikkia heidän peleihinsä. Muita pelejä, joissa oli hänen musiikkia olivat Star Firebirds ja Vectron. Kaikki kolme peliä julkaistiin Insight Softwaren kautta.
Follin sai työtarjouksen Software Creationsilta ja keskeytti opintonsa. Follin kertoi, että hänen koulutuksensa musiikkiin olisi vaatinut hänen olevan hyvä jossakin soittimessa ja totesi, ettei se olisi hänen tulevaisuutensa ja hän päätti ottaa vastaan tarjouksen. Työssä oli paljon vapautta kunhan ääni kuulosti "hyvältä". Myöhemmin nopeatahtisessa kehityksessä tuli vastaan tilanteita, joissa työ ei edistynyt ja hän halusi siirtyä toisaalle. Kun Malibu-sarjakuvakustantamo siirtyi peliteollisuuteen Follin järjesti muutamien henkilöiden siirtymisen uuteen yritykseen.
Segan ja Nintendon konsolien tullessa markkinoille musiikin tekeminen oli muuttunut ja musiikkia tehtiin enemmän tallennetussa muodossa. Kun Marvel osti Malibun vuonna 1994 sen peliosasto suljettiin. Follin siirtyi musiikista elokuviin ja ohjasi lyhytelokuvan sekä siirtyi mainosyhtiöön.
Aiheesta muualla

Profiili MobyGamesissä (englanniksi)
Tim Follin VGMdb-sivustolla (englanniksi)
Tim Ferchen

Timothy ”Tim” Ferchen (s. 1947 Niagara, New York, Yhdysvallat) on suomenamerikkalainen lyömäsoittaja. Hän on soittanut Radion sinfoniaorkesterissa vuodesta 1977. Hän on soittanut myös Steve Reichin yhtyeessä Steve Reich and Musicians sekä Kajaani Big Bandissa. Hän on levyttänyt myös pop- ja jazzmuusikoiden, kuten Ilja Saastamoisen, Edward Vesalan ja Jukka Gustavsonin levyillä.
Myös Ferchenin poika Tatu Ferchen on muusikko.
Aiheesta muualla

Tim Ferchen Discogsissa. (englanniksi)
Klassinen: Kansainvälinen RSO – Tim Ferchen Yle Areena.  17.2.2012. Helsinki:  Yleisradio Oy. Arkistoitu 30.7.2013. Viitattu 30.9.2019.
Tim (Aviciin albumi)

| Tim Avicii |
| --- | --- | --- |

Studioalbumin tiedot
 Julkaistu: 6. kesäkuuta 2019
 Tuottaja(t): Tim Bergling
 Tyylilaji: EDM, house
 Kesto: 38.53
 Levy-yhtiö: Universal
Aviciin muut julkaisut
| Avīci (01) 2017 | Tim 2019 |   |
Singlet albumilta Tim
 ”SOS” Julkaistu: 10. huhtikuuta 2019  ”Tough Love” Julkaistu: 9. toukokuuta 2019  ”Heaven” Julkaistu: 6. kesäkuuta 2019  ”Fades Away” Julkaistu: 5. joulukuuta 2019
Tim on ruotsalaisen DJ:n Aviciin kolmas studioalbumi, joka julkaistiin postuumisti 6. kesäkuuta 2019. Albumi julkaistiin Aviciin perheen luvalla, ja kaikki albumista syntyvät tuotot tullaan ohjaamaan Tim Bergling Foundation -säätiölle. Säätiö toimii estääkseen itsemurhaa ja levittääkseen tietoutta mielenterveyden häiriöistä.
Albumi sisältää aiemmin ennen julkaisemattomia kappaleita, mukaan lukien "Heaven" yhdessä Chris Martinin kanssa. Albumin ensimmäinen single "SOS" yhdessä Aloe Blaccin kanssa julkaistiin 10. huhtikuuta 2019.
Tausta

Aviciin itsemurhan jälkeen huhtikuussa 2018 hänen edustajansa ilmoitti, että suunnitelmia julkaista Aviciin musiikkia lähitulevaisuudessa ei ollut.
Vuotta myöhemmin huhtikuussa 2019 kerrottiin, että Avicii oli työskennellyt albumin parissa ennen kuolemaansa, ja että albumi oli ollut lähes valmis. Avicii oli esitellyt version siitä levy-yhtiönsä Universalin edustajille vain päiviä ennen kuolemaansa.
Noin kaksi kuukautta Aviciin kuoleman jälkeen levy-yhtiön edustajat olivat keskustelleet Aviciin perheen kanssa, jotka olivat sitä mieltä, että aiemmin julkaisematon musiikki tulisi julkaista. Siten ryhmä Aviciin kanssa albumin parissa työskennelleitä muusikkoja, mukaan lukien ruotsalaiset Vincent Pontare ja Salem Al Fakir, otti tehtäväkseen saattaa albumi valmiiksi niin lähellä Aviciin alkuperäistä näkemystä kuin he osasivat.
Albumin nimen Tim päättivät Aviciin vanhemmat.